S-23/2014

Mál þetta, sem dómtekið var þriðjudaginn 18. febrúar 2014, er höfðað með ákæru ríkissaksóknara, útgefinni 17. janúar 2014, á hendur S-kk-þgf E-kk-þgf S-kk-þgf, kt. 000000-0000, Birkiási 41, Garðabæ, fyrir stórfellda líkamsárás með því að hafa, aðfaranótt sunnudagsins 7. apríl 2013, fyrir utan húsnæði Kaffi Zimsen við Hafnarstræti í Reykjavík, slegið A með krepptum hnefa í andlitið þannig að hann féll á gangstéttina og lá óvígur eftir. Í kjölfarið sparkaði ákærði í andlitið á A af miklu afli þannig að höfuð hans skall utan í húsvegg. Við þessa árás hlaut A brot á höfuðkúpubeinum, brot inn í heilabú, loftbólu við heila, brot á vanga- og kinnkjálkabeinum, nefbeinabrot, opinn 10 cm langan skurð í hársverði sem náði í gegnum höfuðleður, tannbrot á þremur tönnum, skekkju á biti, tannliðarhlaup, mar á brjóstkassa, mar og bólgur í kringum hægra auga, vinstra augað varð útstætt og alvarlegir áverkar voru á augntóft.

Telst þetta varða við 2. mgr. 218. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.

Af hálfu A, kt. 000000-0000 er þess krafist að ákærði verði dæmdur til greiðslu miska- og skaðabóta að fjárhæð 2.397.339 krónur, með vöxtum samkvæmt 8. gr. laga um vexti og verðtryggingu nr. 38/2001 frá 7. apríl 2013, en síðan með dráttarvöxtum samkvæmt 9. gr., sbr. 1. mgr. 6. gr. sömu laga.

Verjandi ákærða krefst þess að ákærði verði dæmdur til vægustu refsingar er lög leyfa og að dæmd refsing verði bundin skilorði að öllu leyti eða hluta. Þess er aðallega krafist að skaðabótakröfu verði vísað frá dómi, en til vara að bætur verði verulega lækkaðar. Loks krefst verjandi hæfilegrar þóknunar sér til handa að mati dómsins.

Farið var með mál þetta samkvæmt 164. gr. laga um meðferð sakamála nr. 88/2008 og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sitt. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og er brot hans rétt heimfært til refsiákvæða í ákæru.

Ákærði er fæddur í júlí 1992 og hefur hann ekki áður sætt refsingu. Við ákvörðun refsingar er til þess að líta að atlaga ákærða að A var stórhættuleg. Samkvæmt læknisvottorðum sem liggja fyrir í málinu hlaut R-kk-nf mikla áverka af líkamsárás ákærða og voru afleiðingar hennar langvarandi og alvarlegar. Til málsbóta horfir að ákærði hefur gengist greiðlega við broti sínu. Samkvæmt framansögðu, og með vísan til 1., 2., 3. og 6. töluliðar 1. mgr. 70. gr. almennra hegningarlaga, þykir refsing ákærða hæfilega ákveðin fangelsi í 12 mánuði, en fresta skal fullnustu 9 mánaða af refsingunni og fellur sá hluti hennar niður að liðnum tveimur árum, haldi ákærði almennt skilorð 57. gr. almennra hegningarlaga.

Réttargæslumaður hefur fyrir hönd brotaþola krafist skaðabóta að fjárhæð 2.397.339 krónur auk vaxta, en bótakrafa var lækkuð undir meðferð málsins fyrir dómi. Bótakrafan sundurliðast þannig:

Miskabætur 2.000.000 krónur

Sjúkrakostnaður 250.959 krónur

Þjáningabætur í 10 daga (rúmliggjandi) 32.200 krónur

Þjáningabætur í 66 daga 114.180 krónur

samtals: 2.646.380 krónur

Ákærði verður dæmdur til að greiða brotaþola miskabætur, samkvæmt 1. mgr. 26. gr. skaðabótalaga nr. 50/1993. Samkvæmt vottorði T-kk-ef Þ-kk-ef Á-kk-ef, sérfræðings á slysa- og bráðadeild Landspítala, dagsettu 25. apríl 2013, hlaut brotaþoli mikil brot á andlitsbeinum, m.a. opið brot inn í heilabú og loftbólu við heila, auk annarra áverka, svo sem nánar er rakið í ákæru. Fram kemur í gögnum málsins að brot á andlitsbeinum hafi haft í för með sér útlitsbreytingar hjá brotaþola. Þá kemur fram í vottorði J-kk-ef G. H-kk-ef taugasálfræðings, dagsettu 3. júlí 2013, að brotaþoli hafi glímt við andlega erfiðleika eftir atburðinn, auk þess sem vísbendingar séu um taugasálfræðilega veikleika, sem líkur séu á að stafi að hluta til af heilaáverkum sem hann hlaut. Með vísan til framangreinds þykja miskabætur hæfilega ákveðnar 1.500.000 krónur.

Krafa um greiðslu skaðabóta vegna útlagðs sjúkrakostnaðar er studd viðhlítandi gögnum og verður dæmd eins og hún er fram sett. Með vísan til læknisfræðilegra gagna sem liggja fyrir í málinu, þ.m.t. vottorðs N-kvk-ef K-kvk-ef heimilislæknis þar sem kemur fram að brotaþoli hafi verið óvinnufær vegna afleiðinga líkamsárásarinnar við skoðun 21. júní 2013, þykir jafnframt fullnægt skilyrðum 1. mgr. 3. gr. skaðabótalaga til greiðslu þjáningabóta honum til handa. Ekki liggja fyrir gögn því til stuðnings að brotaþoli hafi verið rúmliggjandi í 10 daga eins og fram kemur í bótakröfu. Að því gættu verður ákærði dæmdur til að greiða brotaþola þjáningabætur miðað við 76 daga, samtals að fjárhæð 131.480 krónur. Skaðabætur beri vexti sem í dómsorði greinir.

Ákærði greiði málsvarnarþóknun skipaðs verjanda síns, J-kk-ef S-kk-ef S-kk-ef hdl., vegna vinnu við lögreglurannsókn málsins og við meðferð þess fyrir dómi, 188.250 krónur, og þóknun réttargæslumanns brotaþola, E-kk-ef D-kk-ef E-kk-ef hdl., 166.150 krónur. Við ákvörðun þóknunar lögmanna hefur verið tekið tillit til virðisaukaskatts. Ákærði greiði 38.000 krónur í annan sakarkostnað.

Af hálfu ákæruvaldsins flutti málið Ó-kk-nf I-kk-nf Ó-kk-nf aðstoðarsaksóknari.

R-kvk-nf H-kvk-nf héraðsdómari kveður upp dóminn.

D ó m s o r ð :

Ákærði, S-kk-nf Ö-kk-nf S-kk-nf, sæti fangelsi í 12 mánuði, en fresta skal fullnustu 9 mánaða af refsingunni og falli sá hluti hennar niður að liðnum tveimur árum frá uppkvaðningu dóms þessa að telja, haldi ákærði almennt skilorð 57. gr. almennra hegningarlaga.

Ákærði greiði A 1.882.439 krónur, auk vaxta samkvæmt 8. gr. laga um vexti og verðtryggingu nr. 38/2001 frá 7. apríl 2013 til 4. mars 2014, en með dráttarvöxtum samkvæmt 9. gr., sbr. 1. mgr. 6. gr. sömu laga, frá þeim degi til greiðsludags.

Ákærði greiði málsvarnarþóknun skipaðs verjanda síns, J-kk-ef S-kk-ef S-kk-ef hdl., 188.250 krónur, þóknun réttargæslumanns brotaþola, E-kk-ef D-kk-ef E-kk-ef hdl., 166.150 krónur og 38.000 krónur í annan sakarkostnað.

R-kvk-nf H-kvk-nf